Posted by: Curious | 2008/09/13
Ek wil net graag weet, of het Doc al ooit gehoor van iemand wat gewig optel terwyl hulle op Wellbutrin was? Dankie dat u altyd ons vra so mooi en met soveel meegevoel beantwoord. Dit word waardeer.
Baie dankie vir jou mooi woorde, ek waardeer dit! Ek het persoonlik nog nie van iemand gehoor wat gewig opgetel het met Wellbutrin. Ek het egter Wellbutrin nageslaan in my kopie van MIMS ('n boek wat al die medisyne wat tans in SA verkoop word, lys en ook hul newe-effekte, ens), en daar word wel genoem dat Wellbutrin anoreksie kan veroorsaak. Dit sal natuurlik tot gewigsverlies lei. Aan die ander kant word versteurings van glukose metabolisme ook gelys en dit kan moontlik gewigstoename aanhelp. As jy ondervind het dat Wellbutrin jou gewig laat toeneem het, kan jy dalk hierdie probleem bespreek met die geneesheer wat jou behandel. Ander potensiële oorsake kan miskien depressie of 'n afname in fisiese aktiwiteit wees.
Ek hoop jy kan vasstel wat die gewigstoename veroorsaak.